
ŠAKIŲ RAJONO SAVIVALDYBĖS TARYBA

SPRENDIMAS

DĖL SLAVIKŲ PAGRINDINĖS MOKYKLOS VIDAUS STRUKTŪROS PERTVARKOS 
2012 m. vasario 29 d. Nr. T-74
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 2 d. 21 p., Švietimo įstatymo (Žin., 1991, Nr. 23-593; 2011, Nr. 38-1804)  44 str. 1 d., 2012 m. vasario 15 d. rajono savivaldybės tarybos sprendimu Nr. T-50 patvirtintu rajono savivaldybės švietimo įstaigų tinklo pertvarkos 2012-2015 metų pertvarkos bendruoju planu, 2012 m. vasario 15 d. rajono savivaldybės tarybos sprendimu Nr. T-51 patvirtintu ikimokyklinio ir priešmokyklinio ugdymo grupių ir pradinio, pagrindinio bei vidurinio ugdymo klasių komplektavimo tvarkos aprašo 14 p. bei atsižvelgdama į Slavikų pagrindinės mokyklos direktoriaus 2012 m. sausio 27 d. raštą Nr. S-305, nusprendžia:


1. Pertvarkyti Slavikų pagrindinės mokyklos vidaus struktūrą nuo 2012 m. rugsėjo 1 d. ir komplektuoti IX-ąją klasę, esant ne mažiau kaip 12 mokinių.


2. Įpareigoti Slavikų pagrindinės mokyklos  direktorių:



2.1. įstatymų nustatyta tvarka įspėti mokytojus apie darbo sąlygų pasikeitimą;



2.2. parengti naują mokyklos nuostatų redakciją ir pateikti juos tvirtinti rajono savivaldybės tarybai.

Juozas Bertašius

